laion/Wikipedia-Exotic huggingface dataset:
ოთარ ლორთქიფანიძე

ოთარ ლორთქიფანიძე (დ. 30 ოქტომბერი, 1930 — გ. 19 მაისი, 2002) — ქართველი არქეოლოგი, ანთროპოლოგი, საქართველოს მეცნიერებათა აკადემიის აკადემიკოსი, ქართული არქეოლოგიის ინსტიტუტის დამფუძნებელი. 1957 წლიდან ოთარ ლორთქიფანიძე კითხულობდა ლექციებს თბილისის სახელმწიფო უნივერსიტეტში. 1966 წელს მას ისტორიის მეცნიერებათა დოქტორის ხარისხი მიენიჭა, ხოლო სამ წელიწადში პროფესორი გახდა. 1972 წლიდან იყო ისტორიის, არქეოლოგიის და ეთნოგრაფიის ინსტიტუტის დირექტორის მოადგილე სამეცნიერო ნაწილში. 1977 წლიდან ხელმძღვანელობდა მისივე ინიციატივით შექმნილ არქეოლოგიური კვლევის ცენტრს. 1966 წლიდან ოთარ ლორთქიფანიძე სათავეში ჩაუდგა ვანის არქეოლოგიურ ექსპედიციას. მისი კვლევის საგანი იყო ძველი კოლხეთისა და იბერიის ისტორია არქაული ეპოქიდან გვიანდელ ანტიკურ ხანამდე. 1977 წლიდან ლორთქიფანიძის ინიციატივით ეწყობოდა შავიზღვისპირეთის ძველი ისტორიული და არქეოლოგიური საკითხებისადმი მიძღვნილი საერთაშორისო სიმპოზიუმები. 1985 წელს აკადემიკოსის ინიციატივით დაფუძნდა ვანის არქეოლოგიური მუზეუმი, რომელშიც განთავსებულია ვანის ნაქალაქარზე ჩატარებული არქეოლოგიური გათხრების შედეგად მოპოვებული მასალის უმეტესობა (4000-ზე მეტი ექსპონატი). ოთარ ლორთქიფანიძე ავტორია მრავალი სამეცნიერო შრომისა, რომელთაგან ზოგიერთს მიღებული აქვს სხვადასხვა სახის პრემია, მათ შორის ჰუმბოლტის სახელობის საერთაშორისო პრემია (2000). ოთარ ლორთქიფანიძე არჩეული იყო პოლონეთის არქეოლოგიური სამეცნიერო საზოგადოების წევრად, კლასიკური არქეოლოგიის საერთაშორისო ასოციაციის წევრად (რომი), ასევე გერმანიის არქეოლოგიური ინსტიტუტის (ბერლინი) წევრ-კორესპონდენტად. იყო სხვადასხვა საერთაშორისო ჟურნალის რედაქციებისა და კლასიკური მითოლოგიის იკონოგრაფიული ლექსიკონის საერთაშორისო სამეცნიერო კომიტეტის წევრი. არის ქალაქ ვანის საპატიო მოქალაქე. მისი სახელი მინიჭებული აქვს ვანის არქეოლოგიურ მუზეუმ-ნაკრძალს და ქუჩას რომელზეც მუზეუმი მდებარეობს. ოთარ ლორთქიფანიძე — ბიოგრაფიული ლექსიკონი, nplg.gov.ge ↑ Union List of Artist Names — 2011. <a href="https://wikidata.org/wiki/Track:Q110250907"></a><a href="https://wikidata.org/wiki/Track:Q2494649"></a>
In the Court of the Crimson King

In the Court of the Crimson King (ქართ. ჟოლოსფერი მეფის კარზე) — ინგლისური პროგრესული როკ-ჯგუფ King Crimson-ის პირველი სტუდიური ალბომი, რომელიც გამოვიდა 1969 წელს. ალბომი მოხვდა ბრიტანეთის ჩარტების #3 ადგილზე. დისკს აშშ-ში მინიჭებული აქვს ოქროს სტატუსი. როგორც წესი, ამ ალბომს თვლიან პროგრესული როკის ყველაზე ცნობილ დისკად, რომელიც უშუალოდ ამ ჟანრის მთავარი კანონმდებელია. მასში შერწყმულია ჯაზი, კლასიკური ევროპული მუსიკა, სიმფონიური ელემენტები. დისკი 1980-იან და 1990-იან წლებში გამოიცა ახალი ჟღერადობით. სტერეო ფირები აღმოჩენილი იქნა 2003 წელს, რის შემდეგაც 2004 წელს გამოიცა დისკის საუკეთესო რემასტერი. დისკი შედგება ხუთი კომპოზიციისგან. რამდენიმე მათგანი დაყოფილია ქვენაწილებად. ალბომის გარეკანის ავტორი იყო ბარი გოდბერი (1946–1970), მხატვარი და კომპიუტერული პროგრამისტი. იგი 1970 წელს გარდაიცვალა, გულის შეტევით. გარეკანზე გამოტანილი ნახატის ერთადერთი ასლი რობერტ ფრიპს აქვს. რობერტ ფრიპი – გიტარა იან მაკდონალდი – ფლეიტა, საქსოფონი, კლავიშები, მელოტრონი, ვოკალი გრეგ ლეიკი – ბას გიტარა, ვოკალი მაიკლ ჯაილზი – დასარტყმელი საკრავები, პერკუსია, ვოკალი პიტერ სინფილდი – ლირიკა ↑ Eder, Bruce. In the Court of the Crimson King. Allmusic. ციტირების თარიღი: 10 იანვარი 2012. ↑ კრისტგოუ, რობერტ (11 დეკემბერი 1969). „Consumer Guide (5): King Crimson: In the Court of the Crimson King“. The Village Voice. ციტირების თარიღი: 5 დეკემბერი, 2011. შეამოწმეთ თარიღის პარამეტრი |accessdate=-ში (დახმარება) Relevant portion also posted at King Crimson: In the Court of the Crimson King > Consumer Guide Album. რობერტ კრისტგოუ. ციტირების თარიღი: 11 ივლისი, 2007. ↑ Mike Barnes (ნოემბერი 2009). „Royal Flush“. Mojo. ლონდონი: Bauer Media Group (192): 106. ISSN 1351-0193. ↑ Morthland, ჯონ (დეკემბერი 27, 1969). „King Crimson In the Court of the Crimson King > Album Review“. Rolling Stone (49). დაარქივებულია ორიგინალიდან — 2007-10-22. ციტირების თარიღი: 24 სექტემბერი, 2007. შეამოწმეთ თარიღის პარამეტრი |accessdate=-ში (დახმარება) ↑ "RPM-ის საუკეთესო ალბომები: გამოცემა 3764." RPM. კანადის ბიბლიოთეკა და არქივები. წაკითხვის თარიღი 5 იანვარი 2017. ↑ "1969-11-01 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 5 იანვარი 2017. ↑ „King Crimson ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 5 იანვარი 2017. ↑ Canadian album certifications – King Crimson – In the Court of the Crimson King. Music Canada. ↑ British album certifications – King Crimson – In the Court of the Crimson King. ბრიტანეთის ფონოგრამების მწარმოებლების ასოციაცია. შეიყვანეთ In the Court of the Crimson King ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – King Crimson – In the Court of the Crimson King. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
ტობანიერი

ტობანიერი — სოფელი საქართველოში, იმერეთის მხარის ვანის მუნიციპალიტეტში, თემის ცენტრი (სოფლები: ზედა ეწერ-ტობანიერი, კუშუბაური, მიქელეფონი). მდებარეობს მდინარე ყუმურის (რიონის მარცხენა შენაკადი) ხეობაში. ზღვის დონიდან 80 მეტრი. ვანიდან 8 კილომეტრი. XIX საუკუნეში სოფელი შედიოდა საჯავახოს გამოჩინებულის საბლაღოჩინო ოლქში. სოფელში იდგა წმინდა სამების ეკლესია. მთავარი სტატია: ტობანიერის განძი. 1927 წელს სოფელში აღმოჩენილია ვერცხლის მონეტების განძი. (შემორჩენილია 215 ცალი), უმეტესობა ტრაპეზუნტის ასპერებია, რომლებიც მოჭრილია იმპერატორების იოანე I-ის (1235-1238 წწ.), მანუელ I-ის (1238-1263 წწ.), იოანე II-ისა (1280-1297 წწ.) და ალექსი II-ის (1297 წ.) მიერ. განძის 27 მონეტა განეკუთვნება ე.წ. კირმანეულის კატეგორიას, რომლის ემისია დასავლეთ საქართველოში წარმოებდა. განძი ჩაფლული უნდა იყოს XIII-XIV სს. მიჯნაზე. 2014 წლის აღწერის მონაცემებით სოფელში ცხოვრობს 584 ადამიანი. კორნელი კეკელიძე, ფილოლოგი, აკადემიკოსი, სოფელში მოქმედებს მისი სახლ-მუზეუმი კალისტრატე (ცინცაძე), საქართველოს კათალიკოს-პატრიარქი დონი (დავით ნაცვლიშვილი), მხატვარი-სატირიკოსი შიო ნაფეტვარიძე, ინჟინერი და მეცნიერი სამშენებლო მექანიკისა და ნაგებობათა სეისმომედეგობის დარგში გერმანე ნაფეტვარიძე, რევოლუციონერი ქართული საბჭოთა ენციკლოპედია, ტ. 10, თბ., 1986. — გვ. 7. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ ე. გვენეტაძე, გ. გაგუა „საჯავახოს მხარე“ „პარალელი“ N5, გვ. 222 — თბილისი, 2013 წ. ISSN 0235-8417 ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
In the Wake of Poseidon

In the Wake of Poseidon — ინგლისური პროგრესული როკ-ჯგუფ King Crimson-ის მეორე სტუდიური ალბომი, რომელიც გამოვიდა 1970 წელს. ალბომის გამოცემის დროისთვის ჯგუფის შემადგენლობა უკვე შეიცვალა და მას იწერდა ოდნავ განსხვავებული კოლექტივი. ისევე როგორც პირველ ალბომს, ამ დისკსაც ხსნის ქაოტური ენერგიული კომპოციზია. ალბომის რამდენიმე კომპოზიცია სრულდებოდა საკონცერტო გამოსვლებსა და ტელეგადაცემებზე. ალბომის გარეკანზე გამოტანილია ნახატი 12 პროტოტიპი. ნახატის ავტორია ტამო დე ჯონგი. ეს 12 პიროვნებაა: სულელი (ადამიანი, რომელიც იცინის) მსახიობი ქალი - ეგვიპტელი გოგონა მეთვალყურე - მეცნიერის მსგავსი ადამიანი მოხუცი ქალბატონი - ქალი ნაოჭებიანი სახით მებრძოლი - შავ-თეთრი სახე, მუზარადით. მონა - შავკანიანი ადამიანი საყურეებით და ბეჭდით ცხვირში ბავშვი - გოგონა ნაზი ღიმილით და ლამაზი წარბებით პატრიარქი - ფილოსოფოსი გრძელი სახით და თეთრი თმით. ლოგიკოსი - მეცნიერი გრძელი სახით და შავი თმით ხუმარა - ღია წითელი და ყვითელი ფერის მხიარული ადამიანი გრძნეული - სევდიანი გოგონა, რომელიც უყურებს მეთვალყურეს დედა ბუნება - სძინავს ბალახში. ევროპაში Island-ის და Polydor-ის მიერ გამოცემულ ყველა გრამფირფიტის სტიკერზე თავდაპირველად „Peace – A Theme“ შეცდომით მიუთითებელი დარჩა. ამასთან, „The Devil's Triangle“ და მისი სამი ნაწილი ოთხ სხვადასხვა სიმღერად იყო მითითებული. აშშ-ის და იაპონურ გამოცემებში ეს შეცდომა დაშვებული არ ყოფილა. ყველა სიმღერის ავტორები - რობერტ ფრიპი და პიტერ სინფილდი, გარდა მითითებულისა. რობერტ ფრიპი – გიტარა, მელოტრონი პიტერ სინფილდი – ტექსტები, პროდიუსერი გრეგ ლეიკი – ვოკალი (მეორე სიმღერის გარდა) მელ კოლინზი – ფლეიტა, საქსოფონი მაიკლ ჯაილზი – დასარტყმელი საკრავები, პერკუსია, ვოკალი პიტერ ჯაილზი – ბას გიტარა კით ტიპეტი – ფორტეპიანო გორდონ ჰასკელი – ვოკალი (3) ↑ ედერი, ბრიუს. (2011 [უკანასკნელი განახლება])In the Wake of Poseidon – King Crimson | AllMusic. allmusic.com. ციტირების თარიღი: 28 ივნისი 2011. ↑ კრისტგოუ, რობერტ. (2011 [უკანასკნელი განახლება])Robert Christgau: CG: King Crimson. robertchristgau.com. ციტირების თარიღი: 28 ივნისი 2011.
სალომინაო (ვანის მუნიციპალიტეტი)

სალომინაო (1991 წლამდე კიროვი) — სოფელი საქართველოში, იმერეთის მხარის ვანის მუნიციპალიტეტში, თემის ცენტრი (სოფლები: სალომინაო, ბაგინეთი). მდებარეობს მუნიციპალიტეტის აღმოსავლეთ ნაწილში, მდინარეებს კვინისწყალსა და კორისწყალს შორის. სოფელში დგას XVI საუკუნის ეკლესია. 2014 წლის აღწერის მონაცემებით სოფელში ცხოვრობს 782 ადამიანი. მთავარი სტატია: სალომინაო. სალომინაო იმერეთის ისტორიული მხარეა. ჩრდილოეთით ესაზღვრებოდა მდინარე რიონი, სამხრეთით - მთა ფერსათი. XVIII საუკუნის 20-იან წლებში იმერეთის მეფემ ალექსანდრე V-მ სალომინაო რაჭის ერისთავთა გვერდითი შტოს წარმომადგენელს გედევან ერისთავს გადასცა და მას ბარის ერისთავის ტიტული მიანიჭა. 1820-იან წლებში სოფლის მოსახლეობას დაახლოებით 30 ოჯახი შეადგენდა. იდგა 40-კაციანი სამხედრო პოსტი. გავრცელებული იყო მეფუტკრეობა, მევენახეობა. ტყეში გავრცელებული იყო წიფელი, წაბლი, ცაცხვი, თელა, კოპიტი. სოფელში დაიბადნენ: ქირურგი, აკადემიკოსი კონსტანტინე ერისთავი; პოეტი დომენიკა ერისთავი, ცნობილი ფსევდონიმით „განდეგილი". ბერაძე თ., ქართული საბჭოთა ენციკლოპედია, ტ. 8, თბ., 1984. — გვ. 694. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II ↑ ჟაკ ფრანსუა გამბა, „მოგზაურობა ამიერკავკასიაში“ გვ. 155-157 — „განათლება“, თბილისი, 1987
ნაკანო სიგეჰარუ

ნაკანო სიგეჰარუ (დ. 25 იანვარი, 1902, ფუკუის პრეფექტურა — გ. 24 აგვისტო, 1979) — იაპონელი მწერალი, პუბლიცისტი. დაამთავრა ტოკიოს უნივერსიტეტის ლიტერატურის ფაკულტეტი (1927). პროლეტარული ლიტერატურისა და ხელოვნებისათვის 20-იანი წწ. მოძრაობის მონაწილე, ახალი იაპონური ლიტერატურული საზოგადოების (1945) ერთ-ერთი ორგანიზატორი. ფართოდაა ცნობილი მისი ლექსი "სიმღერა" (1926) და მოთხრობები "გაზაფხულის ქარი" (1925). "ტეცუს ნაამბობი" (1929), "შაქარი" (1930). ავტობიოგრაფიული ხასიათის თხზულებებია "სოფლის სახლი" (1935), "სიმღერასთან დამშვიდობება" (1939). ქართული საბჭოთა ენციკლოპედია, ტ. 7, თბ., 1984. — გვ. 301.
კორკი

კორკი (ინგლ. Cork, ირლ. Corcaigh) — სიდიდით მეორე ქალაქი ირლანდიის რესპუბლიკაში და მესამე ყველაზე მჭიდროდ დასახლებული ქალაქი კუნძულ ირლანდიაზე დუბლინისა და ბელფასტის შემდეგ. კორკის საგრაფოს ადმინისტრაციული ცენტრი. Cork City Council site
ძირითადი საბრძოლო ტანკი

ძირითადი საბრძოლო ტანკი, ასევე საბრძოლო ტანკი ან უნივერსალური ტანკი — ტანკი, რომელიც მრავალ არმიაში პირდაპირი ცეცხლის როლს ასრულებს. მათი მიზანი იყო არმიებში ჩაენაცვლებინა: მსუბუქი, საშუალო, მძიმე და ზემძიმე ტანკები. უნივერსალური ტანკის კონცეფცია ჩამოყალიბდა ცივი ომის პერიოდში. სია მოიცავს როგორც ძირითად საბრძოლო ტანკებს ასევე იმ სხვა საშუალებებსაც, რომლებიც ამ როლს ასრულებენ. ძირითადი საბრძოლო ტანკები არიან მძიმედ შეჯავშნული მობილური ტანკები. მსუბუქი ტანკი მძიმე ტანკი ძირითადი საბრძოლო ტანკების სია ქვეყნების მიხედვით ძირითადი საბრძოლო ტანკები. (რუსული)
ნაცუმე სოსეკი

ნაცუმე სოსეკი (ნამდვილი სახელი — კინ ნოსკე; დ. 9 თებერვალი, 1867, ტოკიო — გ.9 დეკემბერი, 1916, იქვე) — იაპონელი მწერალი. ახალგაზრდობიდანვე თხზავდა ჰაიკუს. 1905 წელს გამოვიდა მისი პირველი რომანი „თქვენი მონა-მორჩილი ხვადი კატა“ — სატირა იაპონურ საზოგადოებაზე. ამ რომანის თემა — პიროვნების ბედი, რომელიც დაკავშირებულია თანამედროვე სამყაროს მორალურ-ეთიკურ პრობლემებთან, აერთიანებს ნაცუმე სოსეკის დანარჩენ 14 რომანს. წერდა ფსიქოლოგიურ რომანებს („გული“, 1914; „სინათლე და წყვდიადი“, 1916, დაუმთავრებელი დარჩა). ნაცუმე სოსეკის გავლენა იმდენად დიდი იყო, რომ 1905-1916 პერიოდს იაპონურ ლიტერატურაში „ნაცუმეს წლებს“ უწოდებენ. მის მრავალ მიმდევარს შორის იყო აკუტაგავა რიუნოსკეც. ნაცუმე სოსეკი ცნობილია აგრეთვე როგორც ჩინებული კალიგრაფი და მხატვარი. მისი კალიგრაფიული ნამუშევრები გამოირჩევა ორიგინალობით. ფერწერაში იგი ძირითად აკვარელით მუშაობდა. ქართული საბჭოთა ენციკლოპედია, ტ. 7, თბ., 1984. — გვ. 342. ნაცუმე სოსეკი — ნამუშევრები პროექტ „გუტენბერგზე“ ნაცუმე სოსეკი — ნამუშევრები საიტზე Internet Archive ნაცუმე სოსეკი — ნამუშევრები საიტზე LibriVox (უფასო აუდიო წიგნები) ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 Find a Grave — 1996. <a href="https://wikidata.org/wiki/Track:Q63056"></a> ↑ 4.0 4.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 5.0 5.1 BD Gest' <a href="https://wikidata.org/wiki/Track:Q2876969"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a>
ნოსაკა სანძო

ნოსაკა სანძო (დ. 30 მარტი, 1892, ჰაგი — გ. 14 ნოემბერი, 1993) — იაპონიისა და საერთაშორისო მუშათა მოძრაობის მოღვაწე. 1922-იდან იაპონიის კომპარტიის (იკპ) წევრი. 1930-იდან იკპ ცენტრალური კომიტეტის წევრი. 1935-იდან კომინტერნის აღმასრულებელი კომიტეტის (კიაკ) წევრი და კიაკის პრეზიდიუმის წევრი. 1955–1958 იკპ ცენტრალური კომიტეტის პირველი მდივანი 1946–1970 იკპ ცკ-ის პრეზიდიუმის (1955-მდე პოლიტბიურო) წევრი. 1964–1970 იკპ ცკ-ის პრეზიდიუმის მუდმივი ბიუროს წევრი. 1958-იდან 1982-მდე იკპ ცკ-ის თავმჯდომარე. 1982-იდან არის იკპ ცკ-ის საპატიო თავმჯდომარე. ქართული საბჭოთა ენციკლოპედია, ტ. 7, თბ., 1984. — გვ. 480.
კლაუდია შიფერი

კლაუდია შიფერი (დ. 25 აგვისტო, 1970) — გერმანელი ტოპ-მოდელი და მსახიობი, რომელმაც დიდების ზენიტს 1990-იან წლებში მიაღწია ბრიჟიტ ბარდოსთან მსგავსების წყალობით. შიფერი მსოფლიოს ერთ-ერთი წარმატებული მოდელია, ის 900-ზე მეტი ჟურნალის გარეკანზეა მოხვედრილი. კლაუდია გუდრუნ და ჰაინც შიფერების ქალიშვილია. მას ორი ძმა - სტეფანი და ენდრიუსი და ერთი და ანა კაროლინი ჰყავს. კლაუდია საშუალო სკოლაში უკვე პოპულარული გოგონა იყო, თუმცა, თავს ყოველთვის კლასელი გოგონების ჩრდილქვეშ გრძნობდა, რადგან სიმაღლის კომპლექსი ჰქონდა და ცდილობდა შეუმჩნეველი დარჩენილიყო. მასზე ადგილობრივ გოგონებს არც თუ კარგი წარმოდგენა ჰქონდათ, რადგან, შეძლებული ოჯახის შვილი იყო, რაც მის პატარა ქალაქში ყველამ კარგად იცოდა. კლაუდიას ბევრი კერძო პედაგოგი ჰყავდა, ამიტომ, ის ფრანგულსა და ინგლისურ ენებს სრულყოფილად ფლობს. კლაუდიას თავიდან ადვოკატობა სურდა, რათა მამამისის იურიდიულ ფირმაში ემუშავა. მაგრამ, 1987 წელს, 17 წლის ქერა ლამაზმანმა იურისტობა გადაიფიქრა, რადგან დიუსელდორფის ღამის კლუბში „მეტროპოლიტენის“ სამოდელო სააგენტოს ხელმძღვანელმა მიშელ ლევატონმა შენიშნა და კონტრაქტიც მალევე გაუფორმა. მან განათლების მიღება დაასრულა და მოდელად დაიწყო მუშაობა. კლაუდია პარიზში ჩაფრინდა ფოტოსესიაში მონაწილეობის მისაღებად, შემდგომ, ის ფრანგული ELLE-ს გარეკანზე ჩნდება, პარიზი კი მის ფოტოს თბილად ხვდება. კიდევ რამდენიმე ჟურნალის გარეკანზე მოხვედრა და მას უკვე სუპერმოდელს უწოდებენ. კარლ ლაგერფილდმა მასთან ხანგრძლივვადიანი მუშაობა ისურვა და კლაუდიაც შანელის ახალი სახე გახდა. იმხანად კლაუდიას სახით, მსოფლიოს ახალი თავთუხისფერთმიანი, ლურჯთვალება და ძალიან მაღალი მოდელი მოევლინა. რიჩი რიჩი (1994) — თვითონ როგორც აერობიკის ინსტრუქტორი ბლექაუთი (1997) — სუზენი შავი და თეთრი (1999) — გრეტა მეგობრები & საყვარლები (1999) — კარლა იმედდაკარგული მაგრამ არასერიოზული (1999) — გიგი დევნაში (2001) — კეთრინ უელსი ცხოვრება დიქის გარეშე (2001) — მერი ნამდვილი სიყვარული (2003) — ქეროლი კლაუდია შიფერი კინოფილმების ინტერნეტ-მონაცემთა ბაზაში
ნაომი კემპბელი

ნაომი ელეინ კემპბელი (ინგლ. Naomi Elaine Campbell; დ. 22 მაისი, 1970) — ინგლისელი სუპერმოდელი, მსახიობი, მომღერალი, სიმღერების ავტორი. ნაომი კემპბელი სთრითემში, ლონდონში დაიბადა. დედამისი ვალერი კემპბელი (ქალიშვილობის გვარით მორისი) იამაიკური წარმოშობის ყოფილი ბალერინაა. დედის სურვილის თანახმად, ნაომის თავისი უცნობი მამა არასდროს უნახავს, რომელმაც 18 წლის ვალერი, ორი თვის ნაომით ხელში, სამუდამოდ მიატოვა. ნაომის არა მხოლოდ იამაიკური, არამედ ჩინური წარმოშობაც აქვს, კერძოდ კი, მამამისის დედის ხაზით (მინგის გვარის წარმომადგენლები). საკუთარ გარეგნობაზე ნაომი ამბობს: „ჩემი ნაკვთები სრულიად ეთნიკურია და მე ამით ვამაყობ“. ბავშვობაში ნაომი ძიძასთან დიდ დროს ატარებდა, როდესაც დედამისი ევროპის გარშემო საცეკვაო ტურნეთი იმყოფებოდა ხოლმე კორდებალეტ „ფანტასტიკასთან“ ერთად. 10 წლისა „იტალიის კონტის საბალეტო აკადემიაში“ ჩაირიცხა. ის დანრეივენის მოწინავე სკოლაში დადიოდა, რომელიც ლონდონში, სთრითემის ლონდონის შიდა საგანმანათლებლო დაწესებულებად იწოდება. ნაომის პირველი გამოჩენა საზოგადოების წინაშე 1978 წელს მოხდა, როდესაც 7 წლის გოგონა ბობ მარლიმ მუსიკალურ კლიპში Is This Love? გადაიღო. 1982 წელს კი მეორე კლიპი გამოვიდა მისი მონაწილეობით. აღსანიშნავია, რომ ამ ვიდეოშო ნაომი უკვე ცეკვავს. პოდიუმზეა 15 წლიდან. ყინულივით ცივი (1991) In The Closet (video) ეროტიკა (video) ღამე რომელიც არასდროს დამდგარა (1993) მზა ტანსაცმელი (1994) (Cameo) Unzipped (1995) (documentary) მაიამის რაფსოდია (1995) უონგ ფუს მადლობა ყველაფრისთვის! ჯული ნიუმარი (1995) კატის სიარული (1996) (დოკუმენტური) გოგონა 6 (1996) პირადში შეჭრა (1996) Beautopia (1998) (documentary) ალან სმაითის ფილმი: დაიწვი ჰოლივუდო, დაიწვი (1998) Trippin' (1999) სიყვარულის ტყვე (1999) Ali G Indahouse (2002) Fat Slags (2004) ძახილი (2006) (მოკლე როლი) კარმა, სარწმუნოებები და სიწმინდე (2006) უგვანი ბეთი (2008, ერთი ეპიზოდი) შეგიძლიათ იხილოთ მედიაფაილები თემაზე „ნაომი კემპბელი“ ვიკისაწყობში. ოფიციალური საიტი ნაომი კემპბელი საიტზე Discogs ნაომი კემპბელი კინოფილმების ინტერნეტ-მონაცემთა ბაზაში ↑ Naomi Campbell Biography. biography.com. ციტირების თარიღი: 3 April 2014.
პაოლო სოლერი

პაოლო სოლერი (იტალ. Paolo Soleri; დ. 21 ივნისი, 1919, ტურინი — გ. 9 აპრილი 2013) — იტალიელი-ამერიკელი არქიტექტორი, მნიშვნელოვანი წვლილი აქვს შეტანილი ქალაქგეგმარებასა და დიზაინში ექსპერიმენტულობასა და კვლევაში. მისი დაფუძნებულია არკოსანტი და კოსანტის ფონტი. კოსანტი დამსახურებული პროფესორია არიზონის საშტატო უნივერსიტეტის არქიტექტურის კოლეჯში. 2006 წელს მიღებული აქვს ეროვნული დიზაინის ჯილდო. შეგიძლიათ იხილოთ მედიაფაილები თემაზე „პაოლო სოლერი“ ვიკისაწყობში. Emanuele Piccardo, P.Soleri YouTube-ზე, an interview at Cosanti in 2006 Lisa A. Scafuro. Phoenix Home & Garden. March, 2008, Page 270. “Paolo Soleri: The Lifetime Achievements of a Living Legacy” დაარქივებული 2013-04-07 საიტზე Wayback Machine. Jared Keller article about Soleri urbanistic envisions. "Desert Utopia" დაარქივებული 2015-09-05 საიტზე Wayback Machine. ↑ 1.0 1.1 Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 4.0 4.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 5.0 5.1 Speck L. W. Soleri, Paolo // Grove Art Online / J. Turner — [Oxford, England], Houndmills, Basingstoke, England, New York: OUP, 2018. — doi:10.1093/GAO/9781884446054.ARTICLE.T079623 <a href="https://wikidata.org/wiki/Track:Q217595"></a><a href="https://wikidata.org/wiki/Track:Q103967754"></a><a href="https://wikidata.org/wiki/Track:Q810196"></a><a href="https://wikidata.org/wiki/Track:Q56691875"></a><a href="https://wikidata.org/wiki/Track:Q21431157"></a><a href="https://wikidata.org/wiki/Track:Q1547776"></a> ↑ 6.0 6.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 8.0 8.1 8.2 The Fine Art Archive — 2003. <a href="https://wikidata.org/wiki/Track:Q10855166"></a> ↑ Deutsche Nationalbibliothek Record #120151642 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Paolo Soleri, famed architect and Arcosanti creator, dead at age 93|Phoenix Business Journal ↑ Museum of Modern Art online collection <a href="https://wikidata.org/wiki/Track:Q73268604"></a>
დინოკრატე როდოსელი

დინოკრატე როდოსელი (ბერძნ.: Δεινοκράτης ο Ρόδιος, დაახ. ძვ. წ. IV ს. მეორე ნახევარი) იყო ბერძენი არქიტექტორი და ალექსანდრე მაკედონელის ტექნიკური მრჩეველი. ის ცნობილია, როგორც ქალაქი ალექსანდრიას დამგეგმავი, ჰეფესტიონის ნეშტის მონუმენტური კოცონის კვარცხლბეკის ავტორი; ასევე მისი ხელმძღვანელობით ჩატარდა ეფესოს ტაძრის რეკონსტრუქცია და სხვ.
ალფრედ ფონ ტირპიცი

ალფრედ ფონ ტირპიცი (გერმ. Alfred von Tirpitz) (დ. 19 მარტი 1849, კიუსტრინი (დღ. ოდერის კოსტრზინი), პოლონეთი — გ. 6 მარტი 1930, ებენჰაუზენი, გერმანია) - გერმანელი სამხედრო და პოლიტიკური მოღვაწე, გროსადმირალი, საიმპერიო ფლოტის სახელმწიფო მდივანი. 1865 - საზღვაო კადეტი. 1869 - შევიდა პრუსიის ფლოტში. 1869 - საზღვაო ლეიტენანტი. 1888 - საზღვაო კაპიტანი. 1895 - კონტრადმირალი 1899 - ვიცეადმირალი 1903 - ადმირალი 1911 - გროსადმირალი 1916 - გავიდა პენსიაში. 1917 - "სამშობლოს პარტიის" (გერმ. Vaterlandspartei) ერთ-ერთი დამაარსებელი. 1924 - 1928 - რაიხსტაგის წევრი "გერმანულეროვნული სახალხო პარტიის" ხაზით. ვიკისაწყობში არის გვერდი თემაზე: ალფრედ ფონ ტირპიცი
კორდოვა (არგენტინა)

კორდოვა (ესპ. Córdoba) — ქალაქი არგენტინაში, კორდოვის პროვინციის დედაქალაქი. მდებარეობს მდინარე სიკუიაზე ბუენოს-აირესის ჩრდილო-დასავლეთით და მისგან დაშორებულია 700 კმ.-ით. ქალაქის მოსახლეობა 2001 წლის მონაცემებით არის 1.272.334. იგი სიდიდით მეორე ქალაქია არგენტინაში. Municipality of Córdoba Cordoba.com.ar Portal Nueva Córdoba დაარქივებული 2013-11-26 საიტზე Wayback Machine. Guide of Córdoba დაარქივებული 2008-03-20 საიტზე Wayback Machine. Everything about Córdoba La Voz del Interior University of Córdoba Universidad Tecnologica Nacional - Facultad Regional Cordoba Capillas y Templos de la Provincia de Córdoba - Argentina Córdoba Debate - The Vestibule of the City დაარქივებული 2014-05-16 საიტზე Wayback Machine. Tourism of Córdoba How to reach Córdoba? დაარქივებული 2011-03-09 საიტზე Wayback Machine.
C1 არიეტე

C1 არიეტე (იტალ. C1 Ariete) — იტალიური ძირითადი საბრძოლო ტანკი. შექმნილია 1984 წელს გერმანულ ტანკზე „ლეოპარტ 2-ზე“ დაყრდნობით. პირველი პროტოტიპი შეიქმნა 1986 წელს. სერია გამოდიოდა 1986-2002 წლებში. საერთო გამოშვებამ შეადგინა 200 ეგზემპლარი. 2005 წლიდან მზადდება მისი გაუმჯობესებული მოდელი. ლეოპარდი 2 ოფიციალური საიტი დაარქივებული 2018-07-25 საიტზე Wayback Machine.